Vlag van Gambië - Wikipedia
18 Februarie 1965
’n Horisontale driekleur met rooi, blou en groen bane met wit fraaiings om die blou baan.
Pa Louis Thomasi
Die nasionale vlag van die Gambië is op 18 Februarie 1965 amptelik in gebruik geneem. Dit was met die onafhanklikheidwording van Brittanje. Die vlag vertoon ’n horisontale driekleur met bane in (van bo na onder) rooi, blou en groen met wit fraaiings om die middelste blou baan.
Die vier kleure in die vlag het elkeen ’n simboliiese betekenis. Die rooi stel die son en die grasvlaktes voor, die blou stel die Gambiarivier voor wat deur Gambië vloei, die groen stel die land en die bosse voor en die wit fraaiings stel vrede voor.
Die rooi, blou en groen bane is nie ewe groot nie. Die rooi en groen bane is een-en-’n-half keer so breed as die blou baan. Die rooi en groen bane is elk een derde die hoogte van die vlag en die blou baan is 2/9. Saam met die fraaiings is die blou baan ook een derde in die hoogte. Die fraaiings is elk dus 1/18 in die hoogte van die vlag.
Vlag van Brits Wes-Afrika, 1870 tot 1888
Vlag van die Britse goewerneur, 1870 tot 1888
Vlag van Brits-Gambië, 1889 tot 1965
Vlag van die Britse goewerneur, 1888 tot 1965
Vlag van die Britse goewerneur, 1965 tot 1970
Tot onafhanklikheid in 1965 was Gambië onder Britse beheer. Tussen 1821 en 1888 het dit deel uitgemaak van Brits-Wes-Afrika en is ’n vlag van die kolonie gebruik (’n blou Britse vaandel) met die koloniale embleem. In 1888 het Gambië ’n afsonderlike kolonie geword en is ’n nuwe embleem in gebruik geneem en die vlag is daarvolgens aangepas.
Die vlag het onveranderd gebly ten tyde van die Senegambiaanse Konfederasie van 1982 tot 1989.
Presidensiële standaard van die Republiek van Gambië, c. 1970
Standaard van Gambiese Ambassadeurs
↑ "President Jammeh stel nuwe kabinet aan". The Gambia Statehouse News. October 23, 2006. Besoek op 26 Mei 2008.
Wikimedia Commons bevat media in verband met Vlae van Gambië.
(en) Gambië by Flags of the World
(en) "Flag of the Gambia". Encyclopædia Britannica. Besoek op 14 Mei 2019.
Ontsluit van "https://af.wikipedia.org/w/index.php?title=Vlag_van_Gambië&oldid=1988853"
Die bladsy is laas op 14 Mei 2019 om 20:05 bygewerk.